钦定古今图书集成/明伦汇编/交谊典/第041卷 > 礼记 > 《答范光禄书》宋·谢灵运
## 钦定古今图书集成/明伦汇编/交谊典/第041卷 > 礼记 > 《答范光禄书》宋·谢灵运

辱告慰，企晚寒，体中胜常。灵运脚诸疾，比春更甚，忧
虑。故人有情，信如来告，企咏之结，寔成饥渴。山涧幽
阻，音尘阔绝，忽见诸赞，叹慰良多，可谓俗外之咏。寻
览三复，味翫增怀，辄奉和如别，虽辞不足观，然意寄
尽此。从弟惠连后进文悟衰宗之美，亦有一首，并以
远呈。